PERSONDATAPOLITIK

FOR

KAPITALFORENINGEN LANGHOLT INVEST

CVR-NR. 18663988

# Dataansvarlig og databehandler

Efter Databeskyttelsesforordningen skal du have oplyst, hvordan og hvornår dine personoplysninger indhentes, behandles og/eller videregives som investor i Kapitalforeningen Langholt Invest.

Kapitalforeningen Langholt Invest har i henhold til lov om forvaltere af alternative investeringsfonde m.v. (FAIF-loven) indgået administrationsaftale med Langholt Invest Forvaltning A/S (LIF A/S), som bl.a. betyder, LIF A/S skal sørge for at opfylde foreningens forpligtelse som dataansvarlig i forhold til medlemmerne af foreningen, bl.a. ved at oplyse om, hvordan medlemmernes personoplysninger indsamles, behandles og videregives. I forhold til det enkelte medlem af foreningen er det derfor Kapitalforeningen Langholt Invest, der er dataansvarlig, og LIF A/S, der er databehandler.

LIF A/S er godkendt af Finanstilsynet som forvalter af alternative investeringsfonde.

Kontaktoplysninger på dataansvarlig er: Andy Jensen, andykidholm@gmail.com

# Indsamling og behandling af oplysninger

1.
2.

Når du bliver medlem af Kapitalforeningen Langholt Invest, registrerer vi et antal oplysninger om dig til brug for medlemsadministration, herunder for at kunne administrere dine rettigheder som medlem, bl.a. stemmeret på generalforsamlinger og ret til udbytteudbetaling. Typisk drejer det sig om disse personoplysninger:

* CPR-nr.
* Navn, adresse, telefon og mail
* Fotos fra identitetspapirer (pas)
* Kontooplysninger i dansk pengeinstitut

Kapitalforeningen Langholt Invest indsamler og behandler som udgangspunkt ikke følsomme oplysninger om dig. Hvis du imidlertid selv indleverer materiale til os, der indeholder følsomme oplysninger, fx helbredsoplysninger i en mail, betragter vi det som en accept af, at vi kan gemme oplysningerne. Sådanne oplysninger vil dog ofte hurtigt blive slette, jf. neden for punkt 3.

# Tidsfrister for sletning/opbevaring

Vi tilstræber at slette personoplysninger, så snart de ikke længere har relevans i forhold til de formål, som var grunden til indsamling, behandling og opbevaring.

Dog opbevarer vi altid personoplysninger relateret til pengemæssige transaktioner i minimum 5 år af hensyn til bogføringslovgivningen. Personoplysninger indhentet i medfør af hvidvaskloven opbevares i minimum 5 år efter medlemskabets ophør, medmindre andet er fastsat i anden lovgivning.

# Grundlag for behandling af oplysninger

Lovgrundlaget for vores behandling af dine oplysninger er den finansielle regulering, herunder

* lov om forvaltere af alternative investeringsfonde m.v.
* hvidvaskloven og
* databeskyttelsesloven og -forordningen

Derudover behandler vi dine oplysninger, hvis det er nødvendigt som følge af de aftaler, du som investor indgår med Kapitalforeningen Langholt Invest, eller hvis du har givet dit samtykke, jf. databeskyttelsesforordningens artikel 6, stk. 1, litra a og b, eller hvis en af de andre behandlingsregler i databeskyttelsesforordningens artikel 6, stk. 1, og artikel 9 finder anvendelse.

Endeligt behandler vi dine oplysninger, når det er nødvendigt for at forfølge en legitim interesse for os. Det kan fx være til forebyggelse af misbrug og tab og til brug for at opfylde medlemsrettigheder.

# Videregivelse og overførsel af oplysninger

Som følge af den indgåede administrationsaftale mellem Kapitalforeningen Langholt Invest og LIF A/S, videregives dine medlemsoplysninger til LIF A/S til brug for administration af dit medlemskab. I praksis sker videregivelsen via den daglige administration af Kapitalforeningen Langholt Invests investordatabase. Det er således også LIF A/S, der i praksis varetager både behandlingen og beskyttelsen af kapitalforeningens data.

Vi videregiver også oplysninger om dig til kapitalforeningens depositar i henhold til lov om forvaltere af alternative investeringsfonde m.v. Dette kan fx ske ved kontrol af pengeoverførsler mellem dig og kapitalforeningen. Depositaren er som pengeinstitut underlagt lovbestemt tavshedspligt.

Vi videregiver tillige oplysninger om dig til offentlige myndigheder i det omfang, vi er forpligtet til det i medfør af lovgivningen, herunder iht. hvidvaskloven.

# Vores tavshedspligt og din ret til indsigt

LIF A/S og LIF A/S’s medarbejder har tavshedspligt, og må ikke uberettiget videregive oplysninger, som de har fået kendskab til under deres arbejde.

Du kan få indsigt i, hvilke oplysninger vi behandler om dig, hvor de stamme fra, og hvad vi anvender dem til. Du kan også få oplyst, hvor længe vi opbevarer dine oplysninger, og hvem der modtager oplysninger om dig.

Adgangen kan dog være begrænset af lovgivningen. Du kan fx ikke få oplyst, om vi har noteret oplysninger, og i givet fald hvilke, i forbindelse med de undersøgelser, som vi er forpligtet til at foretage efter hvidvasklovgivningen.

Begrænsningen kan også skyldes hensynet til andre personers privatlivsbeskyttelse og til vores forretningsgrundlag og forretningspraksis, ligesom know-how, forretningshemmeligheder og interne vurderinger og materiale kan være undtaget fra indsigtsretten.

# Ret til at få rettet eller slettet dine oplysninger

Hvis de oplysninger, som vi har registreret om dig, er forkerte, ufuldstændige eller irrelevante, har du ret til at få oplysningerne rettet eller slettet med de begrænsninger, der følger af lovgivning eller anden hjemmel.

Har vi givet andre forkerte oplysninger, vil vi også forsøge at rette fejlen.

# Begrænsning af behandling af oplysninger

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på, at retskrav kan fastlægges, føres gældende eller forsvares, eller for at beskytte en person eller vigtige samfundsinteresser.

# Du kan tilbagekalde dit samtykke

Tilladelse til videregivelse af oplysninger, der kræver dit samtykke, kan til enhver tid bringes til ophør ved, at du tilbagekalder dit samtykke.

Du kan til enhver tid frabede dig markedsføringsmateriale fra os. I den forbindelse skal du dog være opmærksom på, at vi måske kan blive forhindret i at opfylde dit behov for vigtig information fuldt ud.

# Ret til at få udleveret dine oplysninger (dataportabilitet)

Hvis vi behandler oplysninger på baggrund af dit samtykke eller som følge af en aftale, kan du have ret til at få de oplysninger, du selv har leveret til os, udlevet i et elektronisk format.

# Klage over vores behandling af dine oplysninger

Hvis du er utilfreds med vores behandling af dine personoplysninger, kan du klage til Langholt Invest Forvaltning A/S, Kidholm 18, 9310 Vodskov (andykidholm@gmail.com). Du kan desuden klage til Datatilsynet, Borgergade 28, 5., 1300 København K, eller dt@datatilsynet.dk